text: শম্ভুগঞ্জ বাংলাদেশের উত্তর-মধ্যাঞ্চলের ময়মনসিংহ সিটি কর্পোরেশনের অন্তর্ভুক্ত একটি শহরাঞ্চল। এটি ব্রহ্মপুত্র নদের অপর পাড়ে অবস্থিত। শম্ভুগঞ্জ সেতুর মাধ্যমে এটি ময়মনসিংহ শহরের বাকি অংশের সাথে যুক্ত। শম্ভুগঞ্জ ময়মনসিংহ থেকে কিশোরগঞ্জ ও নেত্রকোণা যাতায়াতের প্রধান সড়কের সংযোগস্থলে অবস্থিত।
  
  ইতিহাস 
  ১৯১৫ সালে শম্ভুগঞ্জ এলাকায় ব্রহ্মপুত্র নদের ওপর রেলওয়ে সেতু নির্মিত হয়, যা ময়মনসিংহকে ভৈরবের সাথে যুক্ত করে। ১৯৩৩ সালে শিল্পাচার্য জয়নুল আবেদিন শম্ভুগঞ্জ সেতুকে কেন্দ্র করে “শম্ভুগঞ্জ ব্রিজ” শিরোনামে দুইটি চিত্র আঁকেন, যা জয়নুল আবেদিন সংগ্রহশালায় সংরক্ষিত আছে। ১৯৯২ সালের ১ জানুয়ারি শম্ভুগঞ্জ এলাকায় সড়ক সেতু চলাচলের জন্য খুলে দেওয়া হয়।
  
  আরও দেখুন 
   শম্ভুগঞ্জ রেলওয়ে স্টেশন
  
  তথ্যসূত্র 
  
  বিষয়শ্রেণী:বাংলাদেশের শহর 
  বিষয়শ্রেণী:বাংলাদেশের সিটি কর্পোরেশন 
  বিষয়শ্রেণী:ময়মনসিংহ জেলা 
  বিষয়শ্রেণী:ময়মনসিংহ সদর উপজেলা 
  বিষয়শ্রেণী:ময়মনসিংহ সিটি কর্পোরেশন
title: শম্ভুগঞ্জ